Inga Gaile

Inga Gaile (dzimusi 1976. gada 29. jūnijā Rīgā) ir latviešu dzejniece, rakstniece un teātra režisore.

 Biogrāfija 
Inga Gaile beigusi Rīgas Centra humanitāro ģimnāziju (1993), studējusi Latvijas Kultūras akadēmijā Literatūras teorijas, vēstures un kritikas kursā (1994—98), beigusi Teātra un TV dramaturģijas kursu (2012), no 2012. līdz 2014. gadam studējusi režiju maģistrantūras studiju programmā.

Dzejas publikācijas kopš 1996. gada. Dzejoļi atdzejoti angļu, spāņu, poļu un citās valodās. Atdzejojusi Latvijas krievu dzejnieku darbus.

Strādājusi "TV3 Latvia" un reklāmā. Kopš 2004. gada Latvijas Rakstnieku savienības biedre.

Par pirmā dzejoļu krājuma "Laiks bija iemīlējies" manuskriptu saņēmusi Klāva Elsberga prēmiju (1999), par otrā krājuma "Raudāt nedrīkst smieties" manuskriptu saņēmusi Annas Dagdas fonda balvu (2004) un Ojāra Vācieša prēmiju (2004). Par krājumu "Kūku Marija" saņēmusi Dzejas dienu balvu (2007), bet par krājumu "Migla" — žurnāla "Latvju Teksti" balvu (2012) un O. Vācieša prēmiju (2012), krājums nominēts Literatūras gada balvai. Par krājumu "Vai otrā grupa mani dzird?" I. Gailei piešķirta Literatūras gada balva, tāpat kā par romānu "Skaistās". 2012. gadā saņēmusi Prozas lasījumu galveno balvu par stāstu "Piena ceļi". 2013. gadā saņēma "Spēlmaņu nakts" specbalvu — Dramaturgu ģildes balvu Pazudušais dēls — par izrādi "Mūsu Silvija debesīs". 2020. gadā saņēma Latvijas sabiedrisko mediju gada balvu "Kilograms kultūras" par romānu "Rakstītāja".

No 2018. līdz 2024. gadam — Latvijas PEN kluba prezidente.Treibergs, Toms, Kultūras Rondo. Jauna rakstnieku biedrība "Latvijas PEN" aizstāvēs vārda brīvību un radošā procesa nozīmi. lsm.lv, 12.04.2018.

 Bibliogrāfija 

 Dzeja 
 Laiks bija iemīlējies. Rīga: Pētergailis, 1999.
 Raudāt nedrīkst smieties. Rīga: Nordik, 2004.
 Kūku Marija. Rīga: Orbita, 2007
 Migla. Rīga: Mansards, 2012.
 Vai otrā grupa mani dzird? [dzejoļi bērniem]. Rīga: Liels un mazs, 2014.
 Lieldienas. Rīga: Neputns, 2018.
 Nakts. Rīga: Mansards, 2021.
 Un varbūt, ka mēs visi izdzīvosim. Rīga: Dienas grāmata, 2024.
 Reiz divas meitenes, mamma un priecīgs dievs [dzejoļi bērniem]. Rīga: Liels un mazs, 2026.

 Dramaturģija 
 Āda. Rīga: Mansards, 2011.
 Sliktā māte. Rīga: Dienas grāmata, 2025.

 Proza 
 Stikli [romāns]. Rīga: Dienas grāmata, 2016.
 Neredzamie [romāns]. Rīga: Zvaigzne ABC, 2018.
 Piena ceļi [stāstu krājums]. Rīga: Mansards, 2018.
 Skaistās [romāns]. Rīga: Dienas grāmata, 2019.
 Rakstītāja [romāns]. Rīga: Dienas grāmata, 2020.
 Jaukumiņš [romāns]. Rīga: Dienas grāmata, 2023.

 Citās valodās 
 30 Questions People Don't Ask. Angļu val. atdz. Ieva Lešinska. Warrensburg, MO: Pleiades Press, 2018.
 Klaas [Stikli]. Igauņu val. tulk. Aive Mandel. Tallinn: Loomingu Raamatukogu, 2018.
 30 cosas que la gente jamas se pregunta. Spāņu val. atdz. Lawrence Schimel. Viento Verde, 2019.
 Wielkanoc [Lieldienas]. Poļu val. atdz. Agnieszka Smarzewska. Europejski Poeta Wolności, 2020.
 Gražiosios [Skaistās]. Lietuviešu val. tulk. Edmundas Untulis. Homo liber, 2021.
 Frammenti di vetro [Stikli]. Itāļu valodā tulk. Margherita Carbonaro. Mar dei Sargassi Edizioni, 2024.
 Skarbeniek [Jaukumiņš]. Poļu val. tulk. Daniel Lubiński. Wydawnictwo Marpress, 2024.
 Ilusad [Skaistās]. Igauņu val. tulk. Merle Vare. Tallinn: Loomingu Raamatukogu, 2024.
 Lepotice [Skaistās]. Serbu val. tulk. Anna Sedláčková. Partizanska knjiga, 2024.
 Las Hermosas [Skaistās]. Spāņu val. tulk. Rafael Martín Calvo. Madrid: Armaenia Editorial, 2025.

 Iestudētās lugas 
 LV [kopā ar A. Jarovoju; pēc Raiņa un G. Priedes]. Režisors A. Jarovojs. Jaunais Rīgas teātris, 2005.
 Neuzticīgie [pēc J. Veseļa]. Režisors A. Jarovojs. Nacionālais teātris, 2009.
 Āda. Režisors A. Jarovojs. Ģertrūdes ielas teātris, 2011.
 Četras naktis [pēc F. Dostojevska]. Režisors A. Jarovojs. Ģertrūdes ielas teātris, 2012.
 Mūsu Silvija debesīs. Režisore I. Gaile. Ģertrūdes ielas teātris, 2013.
 Trauki. Režisore I. Gaile. Dirty Deal Teatro, 2014.
 Vai otrā grupa mani dzird? [bērniem]. Režisore I. Gaile. Dirty Deal Teatro, 2017.

 Ārējās saites 
 Latvijas Literatūras centrs
 Inga Gaile izrades.lv

 Atsauces 

Kategorija:1976. gadā dzimušie
Kategorija:Rīgā dzimušie
Kategorija:Latvijas dzejnieki
Kategorija:Latviešu valodā rakstošie
Kategorija:Rakstnieces
Kategorija:Latvijas Kultūras akadēmijas absolventi